2003-ban másodszor sikerült az első tízben végezniük. A jó eredménynek köszönhetően 2004-ben automatikusan döntősök voltak, és nem kellett részt venniük az abban az évben bevezetett elődöntőben. Ezután viszont sorozatban háromszor kiestek az elődöntőben, ráadásul 2005-ben és 2006-ban is a tizenegyedik helyen végeztek, néhány ponttal lemaradva a továbbjutást érő tíz hely egyikéről. 2008-ban sikerült először a döntőbe jutniuk, de ott nem tudták megismételni a jó eredményt. A következő három alkalommal ismét nem sikerült továbbjutniuk az elődöntőből. 2012-ben és 2013-ban nem vettek részt, de 2014-es visszatérésükkor sikerült döntőbe jutniuk, majd a következő három évben ismét. 2016-ban még a top 10-be is bekerültek (a nézői szavazatoknak köszönhetően), hiszen Michał Szpak a 8. helyen végzett. A következő évben a 22. helyen végeztek a döntőben, majd az elkövetkező két évben nem sikerült továbbjutniuk.